b'\n_START_ARTICLE_\nBersant Celina\n_START_SECTION_\nPrimii ani\n_START_PARAGRAPH_\nCelina a crescut \xc3\xaen Drammen, Norvegia, unde s-a mutat la v\xc3\xa2rsta de dou\xc4\x83 ani. \xc8\x98i-a \xc3\xaenceput cariera la tineretul lui Str\xc3\xb8msgodset din Norvegia. \xc3\x8en 2012, i s-a oferit o burs\xc4\x83 din partea lui Manchester City Reserves and Academy din Anglia, unde s-a antrenat pentru urm\xc4\x83torii doi ani.\n_START_SECTION_\nManchester City\n_START_PARAGRAPH_\nLa 1 iulie 2014. Celina a semnat un contract de profesionist pe trei ani cu Manchester City. La acea vreme, Celina a fost accidentat \xc8\x99i a suferit o interven\xc8\x9bie chirurgical\xc4\x83; dup\xc4\x83 ce \xc8\x99i-a revenit s-a \xc3\xaentors la echipa de tineret._NEWLINE_La sf\xc3\xa2r\xc8\x99itul lunii decembrie 2014. Celina a fost chemat la prima echip\xc4\x83 de c\xc4\x83tre antrenorul Manuel Pellegrini, datorit\xc4\x83 programului de Cr\xc4\x83ciun ocupat \xc3\xaen care Manchester City a jucat patru meciuri \xc3\xaen doar o s\xc4\x83pt\xc4\x83m\xc3\xa2n\xc4\x83. Celina nu a fost trecut pe foaia de joc pentru cele trei meciuri din Premier League, fiind rezerv\xc4\x83 \xc3\xaen turul al treilea al Cupei FA \xc3\xaempotriva lui Sheffield Wednesday de pe 4 ianuarie 2015. Celina nu a fost trimis pe teren, iar meciul avea s\xc4\x83 se terminate cu o victorie, scor 2-1 pentru City._NEWLINE_La 19 ianuarie 2015. Celina a fost luat \xc3\xaen lotul care a participat la turneul pe care echipa sa l-a f\xc4\x83cut \xc3\xaen pauza de iarn\xc4\x83 a campionatului la Abu Dhabi \xc3\xaempreun\xc4\x83 cu al\xc8\x9bi trei juc\xc4\x83tori din academia lui Manchester City. El a fost inclus \xc3\xaempreun\xc4\x83 cu Brandon Barker, George Evans \xc8\x99i Thierry Ambrose de la Echipa de Dezvoltare de Elit\xc4\x83 a lui Patrick Vieira pentru deplasarea din Orientul Mijlociu. Celina a jucat \xc3\xaen primul meci la echipa mare a lui City intr\xc3\xa2nd \xc3\xaen locul lui Edin D\xc5\xbeeko \xc3\xaentr-un amical \xc3\xaempotriva lui Hamburger SV din Germania._NEWLINE_Celina \xc8\x99i-a f\xc4\x83cut debutul oficial pentru prima echip\xc4\x83 pe 9 ianuarie 2016 \xc3\xaen meciul de Cupa Angliei cu Norwich City, intr\xc3\xa2nd \xc3\xaen minutul 85 \xc3\xaentr-o victorie scor 3-0. Mai t\xc3\xa2rziu, el a jucat primul meci \xc3\xaen Premier League dup\xc4\x83 ce a intrat pe teren din postura de rezerv\xc4\x83 pe 6 februarie, la scorul de 1-3 de acas\xc4\x83 \xc3\xaempotriva Leicester City, d\xc3\xa2ndu-i o pas\xc4\x83 de gol lui Sergio Ag\xc3\xbcero pentru singurul gol marcat de Manchester City. La 21 februarie, el a jucat primul meci ca titular pentru Manchester City, \xc3\xaentr-un meci din turul al cincilea al Cupei Angliei \xc3\xaempotriva lui Chelsea de pe Stamford Bridge.\n_START_SECTION_\n\xc3\x8emprumutul la Twente\n_START_PARAGRAPH_\nLa 25 august 2016. Celina a ajuns la echipa  FC Twente din Eredivisie, sub form\xc4\x83 de \xc3\xaemprumut pentru un sezon. El a debutat pentru forma\xc8\x9bia olandez\xc4\x83 pe 10 septembrie, intr\xc3\xa2nd pe teren \xc3\xaen minutul 67 minute, \xc3\xaenscriind primul gol pentru club. La 29 ianuarie 2017, Celina a fost trimis la cabine dup\xc4\x83 ce a primit un cartona\xc8\x99 ro\xc8\x99u \xc3\xaen minutul 49, \xc3\xaentr-un meci \xc3\xaempotriva lui PEC Zwolle. Pe 6 aprilie, Celina a marcat al 5-lea gol pentru Twente \xc3\xaen prelungiri, reu\xc8\x99ind s\xc4\x83 marcheze ultimul gol al partidei cu PSV, scor 2-2. Dup\xc4\x83 sezonul 2016-2017, Celina a semnat un nou contract pe trei ani cu Manchester City.\n_START_SECTION_\n\xc3\x8emprumutul la Ipswich Town\n_START_PARAGRAPH_\nPe 3 iulie 2017 Celina a ajuns la Ipswich Town din EFL, fiind \xc3\xaemprumutat timp de un sezon. La 22 august 2017, a marcat primul gol pentru Ipswich \xc3\xaentr-un meci de EFL Cup \xc3\xaempotriva luiCrystal Palace. El a \xc3\xaenscris primul gol pentru Ipswich \xc3\xaentr-o \xc3\xaenfr\xc3\xa2ngere scor 2-1 \xc3\xaempotriva lui Queens Park Rangers.\n_START_SECTION_\nSwansea City\n_START_PARAGRAPH_\nPe 31 iulie 2018, Celina a semnat cu echipa din Championship Swansea City, fiind transferat pentru 3 milioane de lire sterline cu \xc3\xaenc\xc4\x83 un milion \xc3\xaen bonusuri bazate pe performan\xc8\x9b\xc4\x83. O zi mai t\xc3\xa2rziu, clubul a confirmat c\xc4\x83 Celina a fost transferat permanent \xc8\x99i a semnat un contract pe patru ani. La 4 august, a debutat cu o victorie scor 1-2 cu Sheffield United, \xc3\xaencep\xc3\xa2nd ca titular. El a \xc3\xaenscris primul gol pentru Lebede \xc3\xaentr-o \xc3\xaenfr\xc3\xa2ngere scor 3-2 \xc3\xaempotriva fostului s\xc4\x83u club Ipswich pe 6 octombrie._NEWLINE_La 13 martie 2019, Celina a alunecat \xc3\xaen timpul execut\xc4\x83rii unui penalty din meciul cu West Bromwich Albion pierdut cu 3-0. Trei zile mai t\xc3\xa2rziu, a marcat \xc3\xaen sferturile de final\xc4\x83 ale Cupei Angliei pentru 2-0 la pauz\xc4\x83 cu fostul s\xc4\x83u club Manchester City de pe stadionul Liberty, de\xc8\x99i echipa sa avea s\xc4\x83 piard\xc4\x83 \xc3\xaen cele din urm\xc4\x83 cu 3-2.\n_START_SECTION_\nTineret\n_START_PARAGRAPH_\n\xc3\x8en primii ani la na\xc8\x9bional\xc4\x83, Celina a primit patru selec\xc8\x9bii din partea Norvegiei sub 15 ani \xc8\x99i trei selec\xc8\x9bii la echipa sub 16 ani.\n_START_SECTION_\nSub-17\n_START_PARAGRAPH_\nEl a fost chemat la echipa na\xc8\x9bional\xc4\x83 sub 17 ani de c\xc4\x83tre antrenorul B\xc3\xa5rd Flovik pentru a participa la Campionatul European sub 17 ani. \xc3\x8en meciul de deschidere cu Malta, de pe 29 septembrie 2012, Celina a fost o rezerv\xc4\x83 neutilizat\xc4\x83. A jucat \xc3\xaen cel de-al doilea meci pe 1 octombrie \xc3\xaempotriva Islandei, \xc3\xaenainte de a fi \xc3\xaenlocuit \xc3\xaen minutul 77 cu Joachim Eriksen. Meciul s-a terminat cu o victorie scor 2-0. Pentru ultimul meci, cel \xc3\xaempotriva Portugaliei de pe 4 octombrie, a fost din nou rezerv\xc4\x83 neutilizat\xc4\x83 pentru \xc3\xaentregul meci, care s-a terminat cu o victorie scor 1-0.\n_START_SECTION_\nSub-21\n_START_PARAGRAPH_\nLa 25 august 2015 Celina a fost chemat\xc4\x83 s\xc4\x83 joace pentru Norvegia sub 21 de ani \xc3\xaen meciul din calific\xc4\x83rile la Campionatului European sub 21 de ani \xc3\xaempotriva Angliei. El \xc8\x99i-a f\xc4\x83cut debutul pe 7 septembrie 2015 pentru na\xc8\x9bionala U21 \xc3\xaen minutul 87 al meciului.\n_START_SECTION_\nSeniori\n_START_PARAGRAPH_\nDe \xc3\xaendat\xc4\x83 ce FIFA i-a permis lui Kosovo s\xc4\x83 joace meciuri amicale cu al\xc8\x9bi membri ai FIFA, \xc3\xaen martie 2014, Celina a fost chemat\xc4\x83 la echipa kosovar\xc4\x83 pentru primul lor meci sub egida FIFA \xc3\xaempotriva lui Haiti. El a fost o rezerv\xc4\x83 neutilizat\xc4\x83 a meciului care s-a terminat \xc3\xaentr-o remiz\xc4\x83 f\xc4\x83r\xc4\x83 goluri._NEWLINE_Celina a ratat primele dou\xc4\x83 amicale \xc3\xaempotriva Turciei \xc8\x99i Senegalului din mai din cauza unei accident\xc4\x83ri, dar s-a \xc3\xaentors \xc3\xaen septembrie 2014 pentru meciul cu Oman. El \xc8\x99i-a f\xc4\x83cut debutul pentru Kosovo \xc3\xaen acel meci, juc\xc3\xa2nd timp de 83 de minute, cu Kosovo c\xc3\xa2\xc8\x99tig\xc3\xa2nd cu 1-0._NEWLINE_\xc3\x8en ianuarie 2015 Celina a declarat c\xc4\x83 nu va onora convocarea f\xc4\x83cut\xc4\x83 de Norvegia, deoarece dorea s\xc4\x83 joace pentru Kosovo. Albert Bunjaki, antrenorul principal a luil Kosovo, a declarat c\xc4\x83 nu va juca pentru Albania, \xc3\xaen ciuda faptului c\xc4\x83 de\xc8\x9bine dubl\xc4\x83 cet\xc4\x83\xc8\x9benie norvegian\xc4\x83 \xc8\x99i kosovar\xc4\x83._NEWLINE_Dup\xc4\x83 ce a jucat la echipa na\xc8\x9bional\xc4\x83 a provinciei Kosovo, a jucat, de asemenea, o dat\xc4\x83 pentru Norvegia U21, nefiind hot\xc4\x83r\xc3\xa2t ce echip\xc4\x83 s\xc4\x83 aleag\xc4\x83. Totu\xc8\x99i, el totu\xc8\x99i \xc8\x99i-a confirmat loialitatea fa\xc8\x9b\xc4\x83 de Kosovo c\xc3\xa2nd a ap\xc4\x83rut \xc3\xaen primul amical al acestei \xc8\x9b\xc4\x83ri sub egida FIFA, \xc3\xaempotriva Insulelor Feroe. El \xc8\x99i-a f\xc4\x83cut debutul \xc3\xaentr-un meci oficial \xc3\xaempotriva Finlandei la 5 septembrie 2016, intr\xc3\xa2nd ca rezerv\xc4\x83 \xc3\xaen minutul 66, fiind legat permanent de Kosovo, confirm\xc3\xa2nd totodat\xc4\x83 c\xc4\x83 va fi echipa na\xc8\x9bional\xc4\x83 pe care o va reprezenta de acum \xc3\xaencolo.\n_START_SECTION_\nSub-21\n_START_PARAGRAPH_\nLa data de 5 iunie 2017, Celina a fost convocat la na\xc8\x9bionala U21 a Kosovo pentru un meci de calificare la Campionatul European de tineret sub 21 de ani al UEFA \xc3\xaen 2019 \xc3\xaempotriva Norvegiei U21 pentru care a debutat ca titular.\n_START_SECTION_\nVia\xc8\x9ba personal\xc4\x83\n_START_PARAGRAPH_\nLa data de 7 august 2016, Celina a fost arestat pentru c\xc4\x83 conducea sub influen\xc8\x9ba alcoolului, atunci c\xc3\xa2nd ofi\xc8\x9berii l-au depistat la volan \xc3\xaen centrul ora\xc8\x99ului Manchester la ora 3.30 diminea\xc8\x9ba. El a fost amendat cu 2.625 \xc2\xa3 \xc8\x99i i-a interzis s\xc4\x83 conduc\xc4\x83 timp de un an. De asemenea, a fost obligat s\xc4\x83 mai pl\xc4\x83teasc\xc4\x83 255 de lire sterline.'